b'\n_START_ARTICLE_\nFrance Velkovrh\n_START_SECTION_\n\xc5\xbdivljenje\n_START_PARAGRAPH_\nLeta 1958 je absolviral iz biologije z delom Nove najdbe in pripombe k dosedanjim opisom podzemeljskih gastropodov iz pore\xc4\x8dja Ljubljanice, za kar je tudi prejel Pre\xc5\xa1ernovo nagrado. Leta 1962 je diplomiral na Biotehni\xc5\xa1ki fakulteti v Ljubljani, kjer se je pozneje tudi zaposlil kot vi\xc5\xa1ji tehni\xc4\x8dni sodelavec pri organizaciji \xc5\xa1tudijskih programov in pri terenskih raziskavah, zlasti speleobiolo\xc5\xa1kih. Upokojil se je leta 1997.\n_START_SECTION_\nDelo\n_START_PARAGRAPH_\nBil je \xc4\x8dlan ljubljanskega Dru\xc5\xa1tva za raziskovanje jam, kjer je vseskozi sodeloval v upravnem odboru, tudi kot gospodar in na\xc4\x8delnik re\xc5\xa1evalne skupine (1964). Med letoma 1968 in 1970 je bil v komisiji za jamarsko opremo. Njegovo glavno zanimanje je bilo raziskovanje jamskega \xc5\xbeivalstva, predvsem ekologije in zoogeografije jamskih mehku\xc5\xbecev. Zbral in uredil je najve\xc4\x8djo zbirko mehku\xc5\xbecev in zadevne literature v Sloveniji._NEWLINE_Njegov konji\xc4\x8dek je bila numizmatika. Zapustil je bogato zbirko kovanega denarja vseh \xc4\x8dasov.\n_START_SECTION_\nDose\xc5\xbeki\n_START_PARAGRAPH_\nOdkril je mnogo novih biolo\xc5\xa1kih vrst. Samostojno ali v soavtorstvu z Jo\xc5\xbeetom Boletom in Borisom Sketom je opisal tri rodove, 13 vrst in eno podvrsto mehku\xc5\xbecev.'